GUÈRRA-E-PATZ-IV-WEB	Aguesti son es mejans previsti peth govèrn pr‟amor de restablir er orde e padegar era vòsta situacion; mès, entà artenhè‟c, ei de besonh qu‟amassetz es vòsti esfòrci as sòns, que desbrembetz, s‟ei possible, es patiments passadi, qu‟amorassetz era esperança d‟ua sòrt mens crudèu, que sigatz convençudi de qué ua mòrt inevitabla e vergonhosa demore a guairi atempten contra era vòsta seguretat personau e es bens qu‟encara rèsten enes vòstes mans, bens que vos seràn sauvadi, perque aguesta ei era volentat deth mès gran e just des sobeirans.